Mougins

Mougins (v provensalskej okcitánčine: Mogins podľa klasickej normy a Mougin podľa mistrálskej normy; lat. Muginis) je francúzska obec v departemente Alpes-Maritimes, v regióne Provence-Alpes-Côte d’Azur.

Provensalské mesto Mougins má mnoho rekreačných víl miliardárov, hviezd šoubiznisu a iných. Nachádzajú sa tu umelecké galérie, reštaurácie a historické jadro. Mougins je súčasťou technopolisu „Sophia Antipolis“. Mesto nesie titul „ville-jardin“. 

Názov Mougins pochádza z predkeltského obdobia zo slova „mug“, čo značí „skala“, „pahorok“. Iný variant vysvetlenia pochádza zo slovného spojenia Pinus mugho, píniovej variety rastúcej na kamenistých pôdach. Staré mesto pripomína tvar slimáka.

 Poloha 
Obec má rozlohu . Najvyšší bod je položený  a najnižší bod 

Mougins sa nachádza asi 6 kilometrov od Stredozemného mora, na sever od Cannes a na juh od Grasse. Mesto je jedným z piatich miest tvoriacich „Sophia-Antipolis“ spolu s Valbonne, Biot, Antibes a Vallauris. 18 percent jeho územia zaberá technologický park Sophia-Antipolis.
Veľké mestá Grasse, Antibes a Nice sa nachádzajú v blízkosti Mougins.

Doprava
 30 minút na letisko Nice Côte d'Azur
 15 minút na železničnú stanicu SNCF smer Cannes.
 diaľnica A8, výjazd č. 42 Cannes-Mougins.

Na červenom bode, pamätníku oslobodenia 1945 umiestnenom na zjazde z diaľnice A8, sa nachádza socha "V", ktorá značí víťazstvo Winstona Churchilla. Je obkolesená vlajkami Francúzska, USA a Spojeného kráľovstva. Na skulptúre sú nápisy mien Charlesa de Gaulle, Winstona Churchilla a F. D. Roosevelta.

Dejiny
 Podľa miestnej tradície bola obec na trase Via Julia Augusta (spájajúca Itáliu a Španielsko a prechádzajúca Provensalsko) v období Rímskej ríše. Súčasné výskumy naznačujú, že bola v línii terajšej národnej cesty č. 7.
 Jaskyňa v Bréguières nesie stopy neolitického osídlenia. Bolo odkryté v roku 1970 Mauriceom Sechterom, archeológom-amatérom z Cannes. Boli objavené pozostatky asi 40 osôb, neolitické zariadenie a keramika.
 Poľnohospodárske usadlosti z konca doby železnej a z obdobia antiky. Usudzuje sa o najmenej troch vidieckych sídlach obývaných počas rímskej antiky:
 Guillet, vinárska obec, výroba olivového oleja, osídlená medzi 1. a 4. storočím. Rímske osídlenie predchádzala železná doba, pravdepodobne od 3. storočia pred Kr.
 Borde alebo Carimaï, bola osídlená od 1. do 3. storočia. Tiež sa našli stopy z konca doby železnej. Dôležitá antická nekropola prekrývala toto sídlo.
 Cureau, situované na hranici teritória Mouans-Sartoux, nájdené elementy antických bronzových sôch a veľa keramiky.

 V 11. storočí gróf z Antibes daroval Mougins (Muginis) opátstvu Lérins, ktoré si ho udržalo do Francúzskej revolúcie.

 V stredoveku sa z neho stalo opevnené mesto počas panovania kráľa René, zemepána Provensalska. Na základe Charty o prenájme opát z Lerins a biskup z Grasse sa stali jeho lénnikmi. Opevnenie ochránilo Mugins pred lokálnymi vojnami a konfliktami 16. storočia, takže menej trpelo.

 Počas vojny o rakúske následníctvo bolo mesto zničené požiarom a vyplienené rakúsko-sardínskymi armádami.

 V 1747 boli tieto rakúsko-sardínske jednotky vyhnané z Mougins maršalom de Belle-Isle a kaplnka Saint Bernardin sa stala nemocnicou regimentu Royal-Comtois. V nasledujúcom roku sa zmenila na armádny sklad, čím utrpela veľké škody.

 22. júna 1854 bolo  územia pridelené obci Cannet

Kultúra
 „Mestské múzeum“ v stredovekej kaplnke Saint Bernardin, aktuálne v majetku obce, venované histórii Mougins. Sú tu pohrebné stély z antiky, relikviár zo 16. storočia a iné predmety bežnej potreby.
 „Múzeum fotografie“, v jeho zbierkach sa nachádzajú fotografie Picassa od rôznych autorov a zbierku fotografických aparátov, organizuje výstavy súčasnej autorskej fotografie.
 Zámok, alebo bastión, „Currault“, sa datuje na koniec 14. storočia. Vznikol na mieste ešte staršieho sídla situovaného na križovatke antických rímskych ciest, kde sa vymieňali tovary.  V súčasnosti je čiastočne obývané, nachádzajú sa tam reštaurácie a vínne pivnice. Bola zachovaná kuchyňa zo 17. storočia. Mesto Mougins sa rozhodlo ju zachovať a rekonštruovať.

Osobnosti
 Pablo Picasso, Paul Éluard, Jean Cocteau, Fernand Léger, Man Ray bývali od 1937 v hoteli Vaste Horizon. Picasso tu vlastnil aj dom.
 Christian Dior, býval v centre mesta, kde vytvoril svoje slávne kolekcie.
 Francis Picabia tu postavil budovu.
 Ségolène Royalová a François Hollande tu vlastnili letnú rezidenciu, keď boli párom.
 Sylvester Stallone tu vlastní letnú rezidenciu.
 Mel Gibson tu má prázdninový dom.
 Sharon Stone každoročne navštevuje soirée AMFAR.
 Robert Desnos, René Clair, Isadora Duncanová, Jacques Brel, Yves Saint-Laurent, Paul Anka, Catherine Deneuveová, Édith Piafová, Winston Churchill tu pobývali.
Andrej Babiš, v rokoch 2009–2010 prostredníctvom offshorových firiem kúpil v Mougins rôzne nehnuteľnosti, okrem iného Château Bigaud a vilu Casa Bigaud, v rokoch 2014–2019 mal v Mougins reštauráciu Paloma.
Partnerské mestá
  Aschheim Nemecko
  Lerici Taliansko

 Obyvateľstvo 
Počet obyvateľov obce je  ()Populations légales 2009 [online] Institut national de la statistique et des études économiques (Insee). Dostupné online. (po francúzsky).

Nasledujúci graf zobrazuje vývoj počtu obyvateľov v obci.

 Referencie 

 Pozri aj 
Zoznam obcí departementu Alpes-Maritimes

Iné projekty

Zdroje


Kategória:Obce v departemente Alpes-Maritimes